stanford-oval/wikipedia huggingface dataset:
Anatoli Onoprijenko
Lapsuus

Onoprijenkon ollessa lapsi hänen alkoholisti-isänsä lähetti hänet orpokotiin. Sieltä Onoprijenko siirtyi 14-vuotiaana metsänhoitokouluun, mutta lopetti koulunkäynnin vähäisen kiinnostuksen vuoksi. Onoprijenkon ensimmäinen työpaikka oli Mustaamerta risteilevällä laivalla. Siellä hän tapasi naisen, jonka kanssa sai 3 vuotta myöhemmin esikoislapsensa. Onoprijenko kuitenkin jätti perheensä melko pian lapsen syntymän jälkeen.
Rikollinen ura

Onoprijenko aloitti rikollisen elämänsä varastelemalla, muun muassa tunkeutumalla ihmisten koteihin näiden poissa ollessa ja viemällä sieltä arvoesineet. Ensimmäisen murhansa hän teki varkauden yhteydessä jouduttuaan kotiinsa palanneen iäkkään naisen yllättämäksi. Ensimmäisten surmatöidensä jälkeen Onoprijenko lähti kiertämään Eurooppaa muutamiksi vuosiksi. Hän kertoi tehneensä niinä aikoina ainoastaan yhden ryöstön.
Neuvostoliiton hajottua Onoprijenko palasi Ukrainaan, jossa poliisivoimat eivät olleet tarpeellisessa valmiudessa, ja jatkoi surmaamista: hän tunkeutui syrjäseudun taloihin ja ampui metsästyskiväärillä kaikki sisällä olleet. Hän tappoi myös kaikki silminnäkijät ja mahdolliset todistajat. Ensimmäiset murhat hän teki pienessä Bratkovytšin kylässä. Kiinni jäämistä välttääkseen hän siirtyi muihin kyliin jatkamaan rikossarjaansa.
Rikollinen ura > Murhat ja tuomio

Kaikkiaan Onoprijenko tappoi kuuden vuoden aikana 52 ihmistä. Hän väitti tehneensä henkirikokset ”sisäisten äänien” pakottamana. Eräässä kylässä murhia tapahtui niin paljon, että armeijan täytyi tulla vahtimaan katuja. Tutkimusten aikana viaton mies pidätettiin Onoprijenkon tekemistä rikoksista epäiltynä ja kidutettiin hengiltä.
Suurimman osan henkirikoksistaan Onoprijenko teki kuuden kuukauden aikana vuosina 1995–1996, jolloin hän murhasi kaikkiaan 43 ihmistä. Laajojen etsintöjen jälkeen hänet saatiin kiinni vuonna 1996 ja tuomittiin kuolemaan 31. maaliskuuta 1999. Tuomio kuitenkin muunnettiin elinkautiseksi vankeudeksi, koska Ukraina oli juuri liittynyt Euroopan neuvostoon, jonka jäsenyys edellytti kuolemantuomioista luopumista.
Onoprijenko kuoli vankilassa sydänkohtaukseen 54-vuotiaana kesällä 2013.
Aiheesta muualla

Anatoli Onoprijenkon kuva (Arkistoitu – Internet Archive)
Brian Turner

Brian Alfred Turner (s. 31. heinäkuuta 1949 East Ham, Englanti) on uusiseelantilainen jalkapalloilija, pelipaikaltaan keskikenttäpelaaja. Hän pelasi Uuden-Seelannin lisäksi Englannin ja Australian sarjoissa. Hän pelasi Uuden-Seelannin maajoukkueessa 59 maaottelua.
Turner kuului Englannissa Chelsean ja Portsmouthin miehistöihin ja pelasi sen jälkeen kausina 1970–1972 Brentfordissa noin 90 liigaottelua. Uudessa-Seelannissa hän edusti Mount Albert-Ponsonbya, Three Kings Unitedia, University-Mount Wellingtonia, Gisborne Cityä, Papatoetoeta ja Bay Olympicia sekä Australiassa Blacktown Cityä ja Wollongong Wolvesia.
Turner pelasi Uuden-Seelannin maajoukkueessa 59 maaottelua ja teki niissä 21 maalia vuosina 1967–1982. Hän kuului Uuden-Seelannin joukkueeseen MM-kilpailuissa 1982 ja pääsi vaihtopelaajana kentälle viimeisessä alkulohko-ottelussa Brasiliaa vastaan.
Being as an Ocean

| Being as an Ocean |
| --- | --- |
 Being as an Ocean livenä Hongkongssa vuonna 2015.
Tiedot
Tyylilaji:  Post-hardcore  melodic hardcore  post-rock  spoken word
Kotipaikka:  Alpine, Kalifornia
Levy-yhtiö:  SharpTone   Equal Vision   InVogue  
Infobox OKNimi-testi OK: 
Being as an Ocean on yhdysvaltalainen melodista hardcorea soittava yhtye Alpinesta Kaliforniasta. Yhtye on perustettu vuonna 2011, alun perin vuonna 2005 nimellä Vanguard. Yhtye on julkaissut albumeita Dear G-d..., How We Both Wondrously Perish, nimialbumi Being as an Ocean ja Waiting for Morning to Come (2017). How We Both Wondrously Perish julkaistiin toukokuussa 2014, ja se nousi sijalle 57 Yhdysvaltain Billboard 200-listalla.
Historia > Vuodet Vanguardina ja Dear G-d - (2011–2013)

Being As An Ocean oli alun perin nimeltään Vanguard, jossa he soittivat extreme-metallia kristillisellä sanomalla. Päästyään kokeilemaan soundiaan enemmän, he alkoivat menettää kiinnostustaan extreme-metallia kohtaan ja sen sijaan hakivat enemmän post-hardcore-soundia. Demoversiot kappaleista "The Hardest Part Is Forgetting Those You Swore You Would Never Forget" ja "Humble Servant, Am I" striimattiin Vanguardin MySpace-sivulla 4. tammikuuta 2011. Bändi tämän jälkeen muutti nimensä Being as an Oceaniksi.
Bändin ensimmäisen albumin kirjoitti kitaristi Tyler Ross heti bändin perustamisen jälkeen. Dear G-d... äänitettiin vanhassa The Palms -nimisessä hotellissa ja se lähetettiin Brian Hoodille miksattavaksi ja masteroitavaksi. Ensimmäinen single albumilta oli sen nimikkokappale, joka julkaistiin 3. tammikuuta 2012, ja se sai positiivista huomiota. Pian tämän jälkeen Jacob Prest liittyi bändiin rytmikitaristiksi. Being as an Ocean kiersi yli kahdessakymmenessä maassa, muun muassa Kanadassa, Saksassa, Georgiassa, Itävallassa, Isossa-Britanniassa ja Australiassa bändien kuten Counterparts, Hundreth, Sierra, Liferuiner, Napoleon, ja The Elijah kanssa. 5. elokuuta 2013 julkaistiin b-puoli Dear G-d... -levyltä nimellä "The People Who Share My Name."
Historia > Bändin sisäisiä muutoksia, How We Both Wondrously Perish and nimikkoalbumi (2013–2015)

Vuonna 2013 Shad Hamawe ja Jacob Prest lähtivät yhtyeestä tähtäimessä rauhallisempi elämä bändin ulkopuolella. Jäljelle jääneet jäsenet alkoivat äänittämään uutta musiikkia samalla etsien uusia jäseniä. Connor Denis hardcore punk -bändistä Sleep Patterns liittyi bändiin uutena rumpalina. Tällä uudella ryhmällä he alkoivat kirjoittamaan ja äänittämään uutta albumiaan jonka oli tarkoitus olla julkaistu jossakin kohtaa vuotta 2014. Michael McGough post-hardcore -yhtye The Elijahista, myös ilmoitettiin uudeksi kitaristiksi bändiin. Helmikuun 25. päivä he julkaisivat kansikuvan albumiin How We Both Wondrously Perish julkaisupäivämäärän kera. Albumin ensimmäinen single, "Death's Great Black Wing Scrapes the Air", julkaistiin iTunes-musiikkipalvelussa. Yhtye äänitti albuminsa Atlantassa, Georgiassa Glow in the Dark Studiosilla ja julkaisivat sen 6. toukokuuta 2014.
Pian tämän jälkeen yhtye ilmoitti kolmannen albumin olevan työn alla, ja että se julkaistaisiin vuonna 2015. Being as an Ocean oli Warped Tourilla mukana koko kiertueen ajan. 7. toukokuuta yhtye julkaisi ensimmäisen kappaleen (nimeltään "Little Richie") uudelta albumilta, paljastivat julkaisupäivämäärän sekä albumin kansikuvan. "Sleeping Sicarii", "Forgetting Is Forgiving the I", ja "Sins of The Father" julkaistiin myöhemmin lisäsingleinä. Being as an Ocean julkaistiin kesäkuun 29. päivä vuonna 2015.
Historia > Waiting for Morning to Come (2015–nykypäivä)

Lokakuun 11. 2015, Tyler Ross paljasti Twitterissä, että hän työskenteli uuden laulun parissa. Muutamassa myöhemmässä tviitissä hän mainitsi työskentelevänsä yhä mainitun kappaleen parissa sekä lisäksi kertoi vielä kirjoittavansa toistakin kappaletta. Marraskuun 21. päivä ilmoitettiin, että Connor Dennis erosi yhtyeestä, jotta pystyisi työskennellä paremmin eri bändien ammattilaisrumpalina kiertueilla.
Helmikuun 25. päivä yhtye julkaisi kappaleen nimeltä "Dissolve" yksittäisenä singlenä, Ilmoittaen heidän allekirjoittaneen sopimuksen Equal Vision Recordsin kanssa ja ottaen Jesse Shelleyn (Sleepwaven liverumpalin) uudeksi rumpalikseen.
Vuoden 2016 viimeisinä viikkoina Being as an Ocean tiedotti, että neljäs studioalbumi nimeltään Waiting for Morning to Come julkaistaisiin 9. kesäkuuta 2017. Albumia ei kuitenkaan julkaistu tänä päivämääränä. Bändiltä tai levy-yhtiöltä ei tullut selitystä siihen, miksi albumia ei julkaistu ilmoitettuna päivänä.   Elokuun 14., 2017 Tyler Ross ilmoitti, että oli ostanut ja varmistanut oikeudet albumiin, ja että yhtye julkaisisi albumin itsenäisesti ilman levy-yhtiötä 8. syyskuuta. Yhtye ilmoitti virallisesti elokuun 19. päivä, että heistä oli tullut kokonaan riippumaton yhtye sen jälkeen, kun he purkivat sopimuksen Equal Visionin kanssa. Seuraavan muutaman viikon kuluessa bändi julkaisi kaksi uutta singleä albumilta, joista ensimmäinen oli nimeltään "Thorns" ja toinen "Black and Blue", joka oli myös esitetty livenä ennen julkaisuaan. Heinäkuun 20., 2018, yhtye julkaisi singlen "Alone" albumin deluxe-versiolta.
Tyyli, vaikutukset ja nimi

Yhtyeen musiikkia on kuvailtu post-hardcoreksi sekä melodiseksi hardcoreksi. AllMusicin kirjoittaja Gregory Heaney kuvaili heitä "post-hardcore-bändiksi melodisella ja surumielisellä soundilla höystettynä aggression purskahduksina", kun taas Indie Vision Music totesi, että yhtyeen musiikki sekoitti  "melodista hardcorea, Explosions in the Sky -tyylistä tunnelmallista rockia sekä La Disputen, Listenerin ja MewithoutYoun kaltaista "spoken word" -puhemusiikkia". Laulaja Joel Quartucciota on noteerattu "intohimoisesta suullisesta ulosannista" hänen "spoken wordin ja perinteisen kärsimystäyteisen huutolaulun sekoituksen maalaaman intohimoisen kudoksen" vuoksi. Connor Denisin ja Michael McGoughin lisääminen yhtyeeseen viitoitti muutosta heidän tyylissään, kun taas Dear G-d... "esitteli paljon ihmistunteita sen äärimmäisen henkilökohtaisilla sanoituksillaan, How We Both Wondrously Perish päästi vapaaksi paljon sen tunteesta loistavalla musikaalisuudellaan yhtyeen tiukennettua instrumentointiaan ja lisänneen uutta dynamiikkaa soundiinsa ja uuden kitaristi-laulaja Michael McGoughin tuoneen suurimman muutoksen".
Debyyttialbuminsa sanoituksien, joita kutsutaan "sydämellisiksi", bändi kertoo puhuvan elämänkokemuksista, tunteista, ajatuksista ja keskusteluista, joita Quartuccio "kävi läpi Jumalasta ('G-d'), toivosta, rakkaudesta, nöyryytyksestä, voimasta, kivusta, masennuksesta, menetyksestä ja elämästä".  Nämä asiat pysyivät pääasiallisena inspiraationa sanoituksille myöhemmilläkin albumeilla. Vaikka heidät usein leimataankin kristilliseksi bändiksi, he kiistävät sen kertoen olevansa "kristittyjä ihmisiä, jotka rakastavat kirjoittaa musiikkia" toivoen, ettei heitä asetettaisi "kristillinen yhtye" -nimikkeen alle. [lähde? ]
Heidän aikaisia esikuvia olivat mm. MewithoutYou, Sigur Rós, Oceana, Bring Me the Horizon, Listener, Verse, Comeback Kid, Underoath, Touché Amoré, and La Dispute. Bändin nimen pohjalla on Mahatma Gandhin sitaatti: "Et saa menettää uskoasi ihmiskuntaan. Ihmiskunta on valtameri; jos jotkut pisarat ovat likaisia, valtameri ei siltikään muutu likaiseksi."[lähde? ]
Jäsenet

Nykyiset:
Joel Quartuccio – päävokalisti (2011–)
Tyler Ross – soolo- ja pääkitaristi (2011–)
Ralph Sica – basisti (2011–present)
Michael McGough – rytmikitaristi, taustavokalisti (2013–)
Entiset:
Shad Hamawe – rumpali, perkussionisti (2011–2013)
Jacob Prest – rytmikitara, vokalisti (2011–2013)
Connor Denis – rumpali, perkussionisti (2013–2015)
Kiertueilla:
Garrett Harney – rumpali (2018–)
Anthony Ghazel – rumpali (2017–2018)
Jesse Shelley – rumpali (2015–2017)
Aikajana
Diskografia

| Vuosi | Nimi | Levy-yhtiö | Listasija> US 200 | Listasija> US Indie | Listasija> US Alt. | Listasija> US Rock | Listasija> AUS | Listasija> GER |
| --- | --- | --- | --- | --- | --- | --- | --- | --- |
| 2012 | Dear G-d... | InVogue Records | — | 115 | — | — | — | — |
| 2014 | How We Both Wondrously Perish | InVogue Records | 57 | 9 | 10 | 17 | — | — |
| 2015 | Being as an Ocean | InVogue Records | — | 11 | 17 | 25 | 99 | 56 |
| 2017 | Waiting for Morning to Come | Itsenäinen | — | 38 | — | — | — | — |
| 2019 | Proxy: An A.N.I.M.O. Story | Itsenäinen | — | — | — | — | — | — |
Muut julkaisut
"The Hardest Part Is Forgetting Those You Swore You Would Never Forget" ja "Humble Servant, Am I" - Dear G-d... demot (2011, itsejulkaistuna)
"The People Who Share My Name" - Dear G-d... B-puoli (2013, InVogue Records)
Musiikkivideot

"Dear G-d" (2012, Dear G-d...)
"The Hardest Part Is Forgetting Those You Swore You Would Never Forget" (2012, Dear G-d...)
"Salute e Vita" (2013, Dear G-d...)
"Nothing, Save the Power They're Given" (2013, Dear G-d...)
"L'exquisite Douleur" (2014, How We Both Wondrously Perish)
"Mediocre Shakespeare" (2014, How We Both Wondrously Perish)
"Little Richie" (2015, Being as an Ocean)
"Death's Great Black Wing Scrapes the Air" (2015, How We Both Wondrously Perish)
"Dissolve" (2016, Waiting For Morning To Come)
"This Loneliness Won’t Be The Death Of Me (2017, Dear G-d...)
"OK" (2018, Waiting For Morning To Come)
"Alone" (2018, Deluxe Edition of Waiting For Morning To Come)
"Know My Name" (2018, Deluxe Edition of Waiting For Morning To Come)
"Play Pretend" (2019, PROXY: An A.N.I.M.O. Story)
"Lost" (2021)
Joel Quartuccio livenä Trierissä,  Saksassa vuonna 2014
Angels like You

| ”Angels like You” Miley Cyrus |
| --- | --- | --- |

Singlen tiedot
 Albumilta: Plastic Hearts
 Äänitetty : 2020
 Julkaistu: 12. maaliskuuta 2021
 Formaatti: digitaalinen lataus, suoratoisto
 Tuottaja(t): Louis Bell, Andrew Watt
 Tyylilaji: poprock
 Kesto: 03.16
 Levy-yhtiö: RCA Records
Miley Cyrusin muut singlet
| ”Prisoner” 2020 | ”Angels like You” 2021 | ”Without You” 2021 |
Angels like You on yhdysvaltalaislaulajan Miley Cyrusin musiikkikappale. Sen julkaisi RCA Records hänen Plastic Hearts-studioalbumin kolmantena ja viimeisenä singlenä 12. maaliskuuta 2021. Kappaleen ovat sanoittaneet Cyrus, Ali Tamposi ja Ilsey Juber sekä sen tuottajat Louis Bell ja Andrew Watt. Kappaleen musiikkivideon ohjasivat Cyrus sekä Alana O’Herlihy ja se julkaistiin 8. maaliskuuta 2021. Videolla nähdään Cyrusin 7. helmikuuta 2021 tekemältä Super Bowl-ottelua edeltävältä esiintymiseltä taltioitua kuvamateriaalia.
"Angels like You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Irlannissa ja Islannissa.
Käännös suomeksi
Apple TV

| Apple TV |
| --- | --- |

 Apple TV:n 4. sukupolvi vuodelta 2017.
Valmistaja:  Apple   (Foxconn)
Kehittäjä:  Apple
Suoritin:  Intel Pentium M 1 GHz ”Crofton”
Massamuisti:  40 tai 160 Gt kiintolevy
Liitännät:  IEEE 802.11b/g/n, USB 2.0, Wi-Fi, HDMI, komponenttivideo, optinen audio
Muuta:  ohjaus IrDA ja Apple Remote
Apple TV (tyyliteltynä  tv) on Applen mediatoistin, joka tuli markkinoille maaliskuussa 2007. Apple TV -nimellä laite julkaistiin ensimmäisen kerran Steve Jobsin Keynote-puheessa MacWorld-tapahtumassa 9. tammikuuta 2007. Laitteen koodinimi ennen MacWorld-tapahtumaa oli iTV. Laite mahdollistaa muun muassa kuvien, elokuvien, musiikin ja televisiosarjojen synkronoimisen iTunesin avulla tietokoneesta Apple TV:n kiintolevylle ja sieltä edelleen teräväpiirtotelevision ruudulle.
Laitteesta julkaistiin toisen sukupolven malli syyskuussa 2010. Uusi malli on suunnattu videoiden suoratoistoon verkosta, joten siinä ei ole kiintolevyä. Muita uusia ominaisuuksia ovat televisiosarjojen vuokraus ja suoratoisto. Laite tuli myyntiin Suomessa ja muissa Pohjoismaissa 4. lokakuuta 2011. Koska Apple TV:n yhtenä pääominaisuutena on videoiden suoratoisto iTunes Storesta, laitetta ei aiemmin myyty Pohjoismaissa niiden kaupoista puuttuneen elokuvavalikoiman vuoksi.
Suomalaisista televisiokanavista laitteella voi katsella Yle Areenan, MTV Katsomon ja C Moren ohjelmia.
Tekniset tiedot

| Mallinimi | Ensimmäinen sukupolvi>  | Toinen sukupolvi>  | Kolmas sukupolvi>  | Kolmas sukupolvi, rev>  A. | Neljäs sukupolvi> HD | Viides sukupolvi> 4K | Kuudes sukupolvi> 4K | Seitsemäs sukupolvi> 4K |
| --- | --- | --- | --- | --- | --- | --- | --- | --- |
| Julkaisupäivä | 12. syyskuuta 2006 | 1. syyskuuta 2010 | 1. maaliskuuta 2012 | 28. tammikuuta 2013 | 9. syyskuuta 2015 | 22. syyskuuta 2017 | 21. toukokuuta 2021 | 4. marraskuuta 2022 |
| Suoritin | 1 GHz:n Intel ”Crofton” Pentium M | Apple A4 (ARM Cortex-A8) | Apple A5 (ARM Cortex-A9) | Apple A5 (ARM Cortex-A9) | Apple A8 | Apple A10X |  |  |
| Näytönohjain | Nvidia GeForce Go 7300 (64 Mt VRAM) | Apple A4 (PowerVR SGX535) | Apple A5 (PowerVR SGX543MP2) | Apple A5 (PowerVR SGX543MP2) |  |  |  |  |
| Muisti | 256 Mt 400 MHz:n DDR2 SDRAM | 256 Mt | 512 Mt | 512 Mt | 2 Gt | 3 Gt |  |  |
| Kiintolevy | 40 tai 160 gigatavun kiintolevy | 8 Gt:n flash välimuistille | 8 Gt:n flash välimuistille | 8 Gt:n flash välimuistille | 32 Gt tai 64 Gt | 32 Gt tai 64 Gt |  |  |
| Kauko-ohjain | Apple Remote (muovinen)  | Apple Remote (alumiininen)  | Apple Remote (alumiininen)  | Apple Remote (alumiininen)  | Siri Remote (1. sukupolven malli) tai  Siri Remote (2. sukupolven malli) | Siri Remote (1. sukupolven malli)  | Siri Remote (2. sukupolven malli)  | Siri Remote (2. sukupolven malli)  |
| Liitännät | USB 2.0 (virallisesti vain diagnostiikkatyöhön), infrapunavastaanotin, HDMI, komponenttivideo | Micro-USB, HDMI, infrapunavastaanotin, optinen | Micro-USB, HDMI, infrapunavastaanotin, optinen | Micro-USB, HDMI, infrapunavastaanotin, optinen | HDMI 1.4, Bluetooth 4.0, infrapunavastaanotin, USB-C | HDMI 2.0a, Bluetooth 4.0, infrapunavastaanotin, USB-C |  |  |
| Verkko | WLAN (802.11b/g ja luonnos-n), 10/100 Ethernet | WLAN (802.11b/g/n), 10/100 Ethernet | WLAN (802.11b/g/n), 10/100 Ethernet | WLAN (802.11b/g/n), 10/100 Ethernet | WLAN (802.11a/b/g/n/ac ja MIMO), 10/100 Ethernet | WLAN (802.11a/b/g/n/ac ja MIMO), Gigabit Ethernet |  |  |
| Video | 480p/480i 60Hz, 576p/576i 50Hz (PAL), 720p 60/50Hz | 480p, 720p | 720p, 1080p | 720p, 1080p | 720p, 1080p | 2160p, Dolby Vision ja HDR10 |  |  |
| Audio | optinen, HDMI, RCA-liitännällä analoginen stereo | optinen, HDMI | optinen, HDMI | optinen, HDMI | optinen, HDMI | HDMI |  |  |
| Virta | sisäänrakennettu 48 W:n virtalähde | sisäänrakennettu 6 W:n virtalähde | sisäänrakennettu 6 W:n virtalähde | sisäänrakennettu 6 W:n virtalähde |  |  |  |  |
| Koko   (k × l × s) | 28 mm × 200 mm × 200 mm | 23 mm × 99 mm × 99 mm | 23 mm × 99 mm × 99 mm | 23 mm × 99 mm × 99 mm | 35 mm x 98 mm x 98 mm | 35 mm x 98 mm x 98 mm |  |  |
| Paino (kg) | 1,1 | 0,27 | 0,27 | 0,27 | 0,425 | 0,425 |  |  |
| Käyttöjärjestelmä | Muokattu versio Mac OS X v10.4:stä | Apple TV 4.0 iOS 4.1 selvennä | Apple TV 4.2 iOS 5.1 | Apple TV 5.2 iOS 6.1 | tvOS | tvOS |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Apple TV:n tuotesivut
Androglossini

| Androglossini |
| --- | --- |
 Pyöveliaratti (Pyrilia caica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Arinae
Tribus::  Androglossini  Sundevall, 1872
Katso myös
   Androglossini Wikispeciesissä   Androglossini Commonsissa 
Infobox OKNimi-testi OK: 
Androglossini on papukaijojen heimoon kuuluva sukuryhmä eli tribus. Tribukseen kuuluu 10 sukua.
Tribukseen kuuluvia sukuja

Myiopsitta
Pikkuaratit (Brotogeris)
Pionopsitta
Triclaria
Pyöveliaratit (Pyrilia)
Ruostearatit (Hapalopsittaca)
Siniaratit (Pionus)
Graydidascalus
Alipiopsitta
Amatsonit (Amazona)
Aiheesta muualla

BioLib: Tribus Androglossini (englanniksi)
Bogaarden

Bogaardenin kirkko
Bogaarden on paikka Pepingenin kunnassa Flanderin Brabantin provinssissa, Belgiassa. Sen asukasluku on noin 406 1. tammikuuta 2006 tehdyn laskennan mukaan. Pinta-alaa kunnalla on 4,94 neliökilometriä ja asukastiheys neliökilometrillä on 82.
Wikimedia Commonsissa on kuvia tai muita tiedostoja aiheesta .
Andrew McKim

| Andrew McKim> Henkilötiedot |
| --- | --- |
Syntynyt: 6. heinäkuuta 1970 (ikä 54) Saint John, New Brunswick, Kanada
Kansalaisuus:   Kanada
Jääkiekkoilija
Maila:  oikea
Pituus:  173 cm
Paino:  79 kg
Pelaajaura
Pääsarjaura:  1990–2001
Seurat:  Salt Lake City Golden Eagles (IHL)   St. John's Maple Leafs (AHL)   Providence Bruins (AHL)   Boston Bruins (NHL)   Adirondack Red Wings (AHL)   Detroit Red Wings (NHL)   HC Servette Genève (NLB)   Eisbären Berlin (DEL)   Kloten Flyers (NLA)   ZSC Lions (NLA)
NHL-varaus:  ei varausta
Andrew Harry McKim (s. 6. heinäkuuta 1970 Saint John, Kanada) on kanadalainen uransa päättänyt jääkiekkohyökkääjä. Hän edusti lyhyen NHL-uransa aikana Boston Bruinsia ja Detroit Red Wingsiä. McKim voitti MM-kisojen pistepörssin vuonna 1995.
| Mitalit> Miesten jääkiekko.MM-kilpailut  | Mitalit> Miesten jääkiekko.MM-kilpailut  | Mitalit> Miesten jääkiekko.MM-kilpailut  | Miesten jääkiekko>  |
| --- | --- | --- | --- |
|  Pronssia | Ruotsi 1995 | Jääkiekko |  |
Andrew McMahon

Andrew McMahon
Andrew McMahon (s. 3. syyskuuta 1982) on yhdysvaltalainen muusikko. Hänet tunnetaan parhaiten Something Corporate -yhtyeen keulahahmona ja lauluntekijänä. McMahonin pääinstrumentteja ovat piano ja laulu. Hän on Something Corporaten lisäksi tehnyt sooloprojektin nimeltään Jack's Mannequin. McMahonilla oli myös leukemia, josta kuitenkin selvisi täysin.
Andrew Martin

Andrew Martin voi tarkoittaa ainakin seuraavia:
Andrew ”Test” Martin (1975–2009), kanadalainen showpainija
Andrew Martin, englantilainen tietotekniikan asiantuntija
Andrew Martin, englantilainen kirjailija
Andrew Martin, englantilainen muusikko
Andrew Martin, kanadalainen jääkiekkoilija
Andrew Martin, Britannian armeijan upseeri
Andrew D. Martin, politiikantutkija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andrew Martin”, voi hakea sivunnimihaulla, laajalla sivunnimihaulla tai tekstihaulla.
August Soldan

| August Soldan |
| --- | --- |

Henkilötiedot
Syntynyt: 8. joulukuuta 1870 Helsinki
Kuollut: 5. tammikuuta 1942 (71 vuotta) Helsinki
Kansalaisuus:  suomalainen
Taiteilija
Ala:  taidemaalari
August Leopold Soldan (8. joulukuuta 1870 Helsinki – 5. tammikuuta 1942 Helsinki) oli suomalainen taidemaalari, joka teki pääasiassa maisemamaalauksia.
Soldanin vanhemmat olivat rahapajan johtaja August Fredrik Soldan ja Marie Soldan omaa sukua Müller. August Soldanin puoliso oli Lydia Soldan omaa sukua Leikas ja heidän poikansa oli taidemaalari Selim Soldan.Taidemaalari Venny Soldan-Brofeldt (1863–1945) oli August Soldanin vanhempi sisar. August Soldan kirjoitti ylioppilaaksi Helsingin ruotsalaisesta normaalilyseosta 1894 ja opiskeli taidealaa Suomen Taideyhdistyksen piirustuskoulussa Helsingissä 1901–1902. Hän teki opintomatkan Tukholmaan ja Kööpenhaminaan 1895.
Soldanin teoksia hyväksyttiin taidenäyttelyyn ensi kerran 1913. Hän työskenteli piirustuksen ja kaunokirjoituksen opettajana Helsingin teollisuuskoulussa 1903–1904 ja Porvoon kansanopistossa.
Aiheesta muualla

Suomalaisen kuvataiteen bibliografia
Brian True-May

Brian True-May on englantilainen tuottaja. Hän on tuottanut televisiosarjoja Midsomerin murhat, Totuus ei pala ja Ultimate Force. Hän on tuottanut myös elokuvan The Vacillations of Poppy Carew (1995).
Aiheesta muualla

Brian True-May Internet Movie Databasessa. (englanniksi)
Birao

| Birao |
| --- | --- |
 Tuhoutunutta Biraota vuonna 2007
Valtio:  Keski-Afrikan tasavalta
Prefektuuri:  Vakaga
Väkiluku (2007):  22 00
Infobox OKVirheellinen NIMI-arvo: 
Birao on Vakagan prefektuurin pääkaupunki Keski-Afrikan tasavallassa. Se sijaitsee tasavallan pohjoisosassa. Vuonna 2004 kaupungin asukasluvuksi arvioitiin noin 22 000, mutta vuonna 2007 kaupunki oli lähes autio hallituksen joukkojen ja kapinallisten rajujen yhteenottojen seurauksena, kun kaupungin asukkaat pakenivat taisteluja.
Tšad valloitti kapinallisten hallitseman Biraon vuonna 2010 ja luovutti sen YK:n rauhanturvajoukoille.
Biraossa on lentoasema (IATA: IRO, ICAO: FEFI).
Aiheesta muualla

Kuvia tai muita tiedostoja aiheesta Birao Wikimedia Commonsissa